Gheorghe Postovanu. Portal al spiritului. Portal of the Spirit
„Gheorghe Postovanu, mai întâi de toate, este sculptorul ce se profilează în cadrul culturii contemporane a Republicii Moldova drept una din cele mai indubitabile, prolifice și performante personalități. El este o puternică personalitate nativă ce mereu aspiră să-și lărgească orizonturile spirituale prin comunicare, travaliu asiduu și studiu nemijlocit al operelor precursorilor după originale, adică călătorind mult în diferite țări. Pentru cultura națională, faptul de a fi câștigat concursul pentru înălțarea monumentului lui Ștefan cel Mare la Bălți reprezintă o achiziție distinctă, fiindcă indicii calimetrici pe care Gheorghe Postovanu a reușit să-i dobândească și să-i releve în realizarea sa întruchipează o performanță chiar și în raport cu monumentul omonim al lui Alexandru Plămădeală din Chișinău. Mereu avid de a cunoaște lucruri noi, de a se autodepăși prin exersări logic dozate și inteligent articulate, azi Gheorghe Postovanu aspiră și sub aspect deontologic să satisfacă setul exigenților civilizației contemporane.” Tudor Braga, 2004